《病中二首》
宋代·李新

虚名毕竟耳边风，梦入巢由事一空。
贫窭未能防鬼笑，悲哀端更遇途穷。
胡沙十月惊弦雁，水国三年食蓼虫。
得似此身无好味，病余明日即衰翁。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。